20. sajandi 40. aastatel langesid Eestile osaks sajandi suurimad inimkaotused. Esimesele nõukogude okupatsioonile 1940-41 järgnes aastail 1941-44 saksa okupatsioon. Teine nõukogude okupatsioon jätkas 1940. aastal alustatut. Poliitilistele, majanduslikele jt ümberkorraldustele lisandunud repressioonid - arreteerimised, küüditamised ja vangilaagritesse saatmised, pidid eesti ühiskonna vabastama nõukogudevaenulikust elemendist. Vaimset ja füüsilist vägivalda kasutati kõigi elanikkonnakihtide  vastu.